Pravila o izbiri dijakov za opravljanje praktičnega usposabljanja v tujini

**1. člen**

Praktičnega usposabljanja v tujini se lahko udeležijo dijaki tretjega in četrtega letnika programov kemijski tehnik in farmacevtski tehnik. Predvidoma gredo v prvem ocenjevalnem obdobju v tujino dijaki četrtega letnika, v drugem ocenjevalnem obdobju pa dijaki tretjega letnika. S praktičnim usposabljanjem v tujini se morajo strinjati starši, kar potrdijo s podpisano izjavo.   
Prijavljeni dijaki morajo imeti v preteklem šolskem letu najmanj dober splošni učni uspeh brez popravnih izpitov.

Dijak se praviloma lahko udeleži ene izmenjave v času izobraževanja.

**2. člen**

Na praktično usposabljanje v tujini se ne more prijaviti dijak, ki mu je bil v času enega koledarskega leta pred dnevom zaključka roka za prijave izrečen vzgojni ukrep.

**3. člen**

Razpis za praktično usposabljanje dijakov v tujini se objavi na šolski spletni strani in na oglasni deski v pritličju šole. Dijaki se prijavijo z motivacijskim pismom in z življenjepisom. Motivacijsko pismo napišejo v slovenščini in v tujem jeziku (angleščini ali nemščini). Življenjepis napišejo v tujem jeziku, tako da izpolnijo ustrezno različico evropskega obrazca Europass CV.

**4. člen**

Do določenega datuma oddajo dijaki koordinatorici Erasmus+ popolno vlogo, ki vsebuje: prijavo na razpis, soglasje staršev, življenjepis v tujem jeziku, motivacijsko pismo v slovenščini in tujem jeziku ter dokazila o dosežkih pod točkami 6 in 7 (fotokopije dokazil ali potrdila, podpisana s strani učiteljev in mentorjev). Upoštevajo se dosežki iz časa šolanja na GSKŠ Ruše.  
Motivacijsko pismo in izpolnjeni življenjepis pošljejo dijaki do zaključka razpisa tudi na e-naslov koordinatorice Erasmus+.

Nepopolne vloge in prijave, oddane po roku, se zavržejo in se v postopku izbora ne upoštevajo.

**5. člen**

Izbirni postopek vodi komisija za izbor dijakov za praktično usposabljanje v tujini (v nadaljevanju komisija), ki jo za tekoče šolsko leto imenuje ravnatelj. Po opravljenem točkovanju in rangiranju dijakov, komisija seznani dijake z rezultati izbora.

**6. člen**

**Kriteriji izbire in točkovnik so naslednji:**

**1. Splošni učni uspeh za zadnje zaključeno šolsko leto**

Dijak prejme:  
5 točk za odličen uspeh,  
4 točke za prav dober uspeh,  
3 točke za dober uspeh.

**2. Ocena razrednika in učiteljev praktičnega pouka**

Dijaka oceni razrednik (lahko s sodelovanjem oddelčnega učiteljskega zbora) po treh kriterijih:

a) 5, 4, 3, 2 ali 1 točka za izpolnjevanje šolskih obveznosti, aktivno sodelovanje pri pouku, upoštevanje dogovorov,  
b) 5, 4, 3, 2 ali 1 točka za dobre miselne sposobnosti, ustvarjalnost, razgledanost in visoko motivacijo za pridobivanje novih znanj.  
c) 5, 4, 3, 2 ali 1 točka za odnos dijaka do učiteljev in sošolcev ter vedenje pri pouku.

Dijaka dodatno ocenijo učitelji modulov, ki vključujejo praktični pouk, po štirih kriterijih:

a) 5, 4, 3, 2 ali 1 točka za razumevanje navodil, samostojnost pri delu in sposobnost vrednotenja rezultatov,  
b) 5, 4, 3, 2 ali 1 točka za ročno spretnost ter skrb za varnost pri delu,  
c) 5, 4, 3, 2 ali 1 točka za strokovno znanje,  
d) 5, 4, 3, 2 ali 1 točka za urejenost in komunikativnost.

Dijak lahko iz ocen učiteljev doseže največ 35 točk.

**3. Odsotnost od pouka**

Upoštevajo se neopravičene ure v času enega koledarskega leta pred dnevom zaključka roka za prijave.

Dijak prejme:  
5 točk za 0 neopravičenih ur,                        
3 točke za 1- 4 neopravičene ure,                  
0 točk za 5 ali več neopravičenih ur.

**4. Motivacijsko pismo**

Dijak prejme:  
5 točk za originalno, ustvarjalno motivacijsko pismo,  
4 točke za dobro motivacijsko pismo, ki vsebuje vse običajne podatke,  
3 točke za povprečno motivacijsko pismo,  
2 točki za zadovoljivo, delno pomanjkljivo motivacijsko pismo,  
1 točko za slabo izdelano motivacijsko pismo.

V primeru, da dijak motivacijsko pismo delno ali v celoti prepiše od nekoga drugega, se njegovo prijavo izloči iz izbirnega postopka za opravljanje PUD v tujini in se jo zavrže.

**5. Tuji jezik**Učitelji tujega jezika ocenijo dijaka po Evropskem jezikovnem okvirju. Ocena zajema bralno razumevanje, govorno sporazumevanje ter govorno in pisno sporočanje. Dijak prejme za vsak kriterij:

po 2 točki za znanje na ravni B2 ali višje,   
po 1 točko za znanje na ravni B1,  
0 točk za znanje na ravni A.

Ocenjevalno lestvico dijakom pojasnijo učitelji tujega jezika. Dijak lahko iz tega kriterija doseže največ 10 točk.

**6. Tekmovanja in raziskovalne naloge**Dijak posameznik prejme za tekmovanja iz znanja, vezana na šolski kurikul:

5 točk za 1-3 mesto na državnem nivoju in mednarodnem nivoju ali zlato priznanje,  
3 točke za 1-3 mesto na regijskem nivoju ali srebrno priznanje,  
1 točko za 1-3 mesto na šolskem tekmovanju ali bronasto priznanje.

Dijak posameznik prejme za tekmovanja s področja športa in kulture:

2 točki za 1-3 mesto na državnem ali mednarodnem nivoju,  
1 točko za 1-3 mesto na regijskem nivoju.

Dijak, ki tekmuje v paru ali skupini, prejme za tekmovanja s področja športa in kulture:

1 točko za 1-3 mesto na državnem ali mednarodnem nivoju.

Dijak lahko iz tega kriterija doseže največ 5 točk. Upoštevajo se dosežki iz časa šolanja na GSKŠ Ruše.

**7. Ostale aktivnosti**Dijak prejme po 1 točko iz naslednjih del: predstavljanje šole, njenih učnih programov ter drugih dejavnosti zunaj šole, nastopanje za šolo na proslavah in predstavah, pridobitev naziva ”naj dijak šole”, aktivno sodelovanje v odboru dijaške skupnosti in podobno.   
Dijak lahko iz tega kriterija doseže največ 5 točk (redno ali večkratno sodelovanje). Potrdila izdajo mentorji aktivnosti.

**8. Dijaki iz okolja z manj priložnostmi**Dijak, ki prihaja iz okolja z manj priložnostmi, prejme do 10 dodatnih točk. Kriterije mladih z manj priložnostmi opredeljujejo pravila Erasmus+ programa. O dodatnih točkah odloča komisija.

**7. člen**

Vso dokumentacijo, ki je podlaga za izbiro dijakov, hrani koordinatorica Erasmus+. Dijaku se na željo omogoči vpogled v obrazce za točkovanje. Dijak lahko najkasneje naslednji dan po vpogledu na komisijo naslovi pisni ugovor na izračun ocene, če je pri izračunu prišlo do računske napake. Komisija ponovno pregleda izračun in popravi morebitne ugotovljene napake ter ustrezno spremeni vrstni red dijakov. Odločitev komisije je dokončna.

**8. člen**

Pravila o izbiri dijakov za opravljanje praktičnega usposabljanja v tujini je sprejel ravnatelj šole in veljajo od šolskega leta 2019/20 dalje.

Ravnatelj GSKŠ Ruše:

Samo Robič, univ. dipl. inž. kem. teh.